Diari Oficial de la Generalitat Valenciana


Sumari del DOGV 4738, del 23-04-2004 (2004/3606)

Informació pública de l'alternativa tècnica del programa per al desenvolupament de l'actuació integrada de la unitat d'execució 4.4 Lorxa.
------------------------------------------------------------------------------------------------------------------------------------------

### Dades del document

Número de DOGV
:   4738

Data del DOGV
:   23-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3606


Organisme emissor
:   Ajuntament de Cocentaina

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució 4.4 Lorxa. [2004/3606]
  
Per Decret número 0357/04U de l'Alcaldia Presidència de l'Ajuntament de Cocentaina, amb data disset de març de 2004, es va dictar la següent Resolució:
  
Primer. Sotmetre a informació pública l'alternativa tècnica del programa per al desenvolupament de l'actuació integrada de la unitat d'execució 4.4 Lorxa, a què s'acompanya el projecte d'urbanització promoguda per l'agrupació d' interès urbanístic de la unitat d'execució 4.4 Lorxa, així com els seus estatuts i acords socials.
  
Segon. La informació pública s'anunciarà mitjançant l'edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. L'esmentada informació pública té caràcter de concurs públic simultani per a la selecció de l'urbanitzador i es poden presentar alternatives tècniques i al·legacions durant vint dies comptats des de la publicació de l'edicte en el Diari Oficial de la Generalitat Valenciana, previ avís als titulars cadastrals al seu domicili fiscal, i publicació en un diari d'informació general editat a la Comunitat Valenciana.
  
Tercer. Les proposicions jurídiques i econòmiques podran presentar-se durant els cinc dies següents al venciment del termini d'informació pública, des de la inserció de l'edicte en el Diari Oficial de la Generalitat Valenciana.
  
Quart. Si durant els deu primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per vint dies addicionals i s'anunciarà la dita pròrroga al tauler d'anuncis de l'ajuntament, comunicant-la a qui, per desconèixer-la, presente pliques prematurament.
  
Cinquè. L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisè. La documentació corresponent a l'expedient es troba dipositada al Departament d'Urbanisme, situat al carrer de Sant Cristòfol, 6, i es pot consultar en horari, de 9 a 14 hores.
  
Setè. Finalitzades les anteriors actuacions l'Ajuntament Ple podrà aprovar el programa, definint els seus continguts, amb les modificacions parcials que considere oportunes, i podent en el mateix acte adjudicar motivadament l'execució del programa aprovat a favor de qui haguera formulat la proposició jurídica i econòmica i assumint l'alternativa tècnica més adequada per a executar l'actuació.
  
La qual cosa es fa pública en compliment del que estableix l'article 46.3 de la Llei Reguladora de l'Activitat Urbanística Valenciana.